Հինդուսները ասում են "Nada brahma", որը
թարգմանվում է` «Աշխարհը ձայն է»:
Ինչ որ տեղ դա ճիշտ է, քանի որ ամեն ինչ շարժման մեջ է:
Իրականում, այժմ այստեղ բոլոր նստածներդ շարժման մեջ եք:
Ձեր մարմնի ամեն մի մասը տատանվում է տարբեր հաճախականությամբ:
Փաստորեն դուք ակորդ եք,
ձեզնից յուրաքնչյուրը անհատական ակորդ է:
Առողջության բնորոշումը կարող է լինել այն,
որ այդ ակորդը ամբողջությամբ ներդաշնակ է:
Ձեր ականջները չեն կարող լսել այդ ակորդները,
իրականում դրանք կարող են լսել զարմանալի բաներ: Ձեր ականջները կարող են լսել 10 օկտավա:
Ի միջի այլոց, մենք տեսնում ենք միայն մեկ օկտավա:
Ձեր ականջները միշտ լսում են, դրանք երբեք չեն փակվում:
Դրանք լսում են, անգամ երբ դուք քնած եք:
Ամենաչնչին ձայնը, որը դուք կարող եք ընկալել,
անցնում է ձեր թմբկաթաղանթով ընդամենը 4 ատոմային տրամագծով:
Ամենաբարձր ձայնը, որ դուք կարող եք լսել,
դրանից տրիլիոն անգամ ավեի հզոր է:
Ականջները ոչ թե պարզապես ձայնը զգալու,
այլ լսելու համար են:
Լսելը ակտիվ հմտություն է,
մինչդեռ պարզապես ձայնը զգալը` պասիվ: Լսողությունը մի բան է, որի վրա մենք պետք է աշխատենք,
դա ձայնի հետ փոխհարաբերությունն է:
Այդուհանդերձ դա ունակություն է, որը մեզ ոչ ոք չի սովորեցնում:
Օրինակ, երբևէ պատկերացրե՞լ եք, որ կան լսողոական դիրքեր,
մասեր, որտեղից դուք կարող եք լսել:
Ահա դրանցից երկուսը:
Ռեդուկտիվ լսողության դեպքում լսում եք «համար»:
Այն կրճատում է ամեն ինչ` թողնելով միայն ամենակարևորը,
և այն բաց է թողնում այն ամենը, ինչ կարևոր չէ:
Տղամարդիկ սովորաբար ռեդուկտիվ տարբերակով են լսում:
Ասենք մեկը ասում է. «Ես այս խնդիրն ունեմ»,
մյուսն ասում է. «Ահա լուծումը: Շատ շնորհակալ եմ, հաջորդը»:
Ահա այսպես ենք մենք խոսում, չէ՞:
Մյուս կողմից էքսպանսիվ լսողության ժամանակ
լսում ես «հետ», ոչ թե «համար»:
Այն որևէ մաս չունի ուղեղում,
այն ուղղակի վայելում է ճանապարհորդությունը:
Կանայք սովորաբար էքսպանսիվ տարբերակով են լսում:
Եթե դուք նայեք այս երկուսին, տեսողական կոնտակտ, որոնք միմյանց են նայում,
հավանաբար երկուսն էլ միառժամանակ են խոսում:
(Ծիծաղ)
Տղամարդիկ, եթե դուք այս խոսակցությունից ոչինչ չեք ստանա,
օգտագործեք էքսպանսիվ լսողությունը
և դուք կարող եք փոփոխություն հաղորդել ձեր հարաբերություններին:
Լսողության խնդիրն այն է, որ մեր լսածի մեծ մասը աղմուկ է,
որ շրջապատում է մեզ ամենուր:
Ըստ Եվրոպական միության` այսպիսի աղմուկը
վատացնում է Եվրոպայի բնակչության
25 տոկոսի առողջությունը
և կյանքի որակը:
Եվրոպայի բնակչության 2 տոկոսի`
այսինքն 16 միլիոն մարդու
քունը խանգարված է
նման աղմուկի պատճառով:
Եվրոպայում աղմուկը
տարեկան սպանում է 200000 մարդ:
Սա իսկապես մեծ խնդիր է:
Հիմա… Երբ դուք փոքր էիք և չէիք ցանկանում աղմուկ լսել,
դուք մատներով փակում էիք ձեր ականջները, և բվվոց:
Մեր օրերում նույն բանը կարող եք անել, պարզապես ամեն ինչ ավելի է կատարելագործվել:
Այն մոտավորապես այսպիսի տեսք ունի:
Ականջակալների համատարած օգտագործումը իրոք առաջ է քաշում
առողջական երեք խնդիրներ:
Առաջինը, որն իսկապես մեծ խնդիր է, հանդիսանում մի բառ,
որը Մըրայ Շեֆրը անվանեց շիզոֆոնիա:
Սա ձեր տեսածի
և լսածի միջև խախտումն է:
Այսպիսով մենք մեր կյանք ենք հրավիրում մարդկանց ձայներ,
որոնք մեզ օտար են:
Ես կարծում եմ անառողջ բան կա նրանում,
որ մենք ամբողջ ժամանակ ապրում ենք շիզոֆոնիայում:
Երկրորդ խնդիրը, որին հանգեցնում է ականջակալների չարաշահումը,
խտացումն է:
Մենք մի կերպ տեղավորում ենք երաժշտությունը մեր գրպանում,
ինչը իր հետևանքներն է թողնում:
Լսեք, սա չխտացված երաժշտություն է:
(Երաժշտություն):
Իսկ այժմ նույն երաժշտությունը. 98%-ով տվյալները հեռացվում են:
(Երաժշտություն):
Ես հույս ունեմ, որ ձեզանից գոնե ոմանք կարող են զգալ
այդ երկուսի միջև տարբերությունը:
Խտացվածության աստիճան կա:
Այն նյարդայնացնում և ջղայնացնում է ձեզ, երբ փորձում եք հասկանալ ամբողջ տվյալները:
Դուք ստիպված եք պատկերացնել դա:
Լավ չէ, եթե դա երկար է տևում:
Ականջակալների հետ կապված երրորդ խնդիրը հետևյալն է` խլություն`
աղմուկից առաջացած լսողության խախտում:
Տաս միլիոն ամերիկացի արդեն ունի այս խնդիրը այս կամ այն պատճառով,
բայց սա, իրոք, մտահոգիչ է,
ամերիկացի անչափահասների 16 տոկոսը`
ուղիղ 6ից մեկը,
տառապում է աղմուկից առաջացած լսողական անկայունությունից,
որն ականջակալների չարաշահման հետևանք է:
Ամերիկյան համալսարաններից մեկում անցկացված ուսումնասիրությունից պարզվել է,
որ առաջին կուրսեցիների 61 տոկոսը
վնասել են իրենց լսողությունը
ականջակալների չարաշահման հետևանքով:
Միգուցե մենք խուլ մարդկանց սերունդ ենք մեծացնում:
Դա արդեն լուրջ հարց է:
Ես ձեզ երեք պարզ խորհուրդ կտամ, որպեսզի պաշտպանեք ձեր ականջները
և փոխանցեք դա ձեր երեխաներին, խնդրում եմ:
Պրոֆեսիոնալ պաշտպանիչ ականջակալները հիանալի են:
Ես դրանցից միշտ օգտագործում եմ:
Եթե դուք պատրաստվում եք ականջակալներ օգտագործել, գնեք ամենալավ տարբերակները, որոնք դուք կարող եք ձեզ թույլ տալ,
քանի որ որակը փաստում է, որ դուք ստիպված չեք լինի այդքան բարձր լսել:
Եթե դուք չեք կարող լսել, որ ինչ որ մեկը ձեզ հետ բարձր է խոսում,
ապա աղմուկը շատ է:
Եվ երրորդ, եթե դուք տհաճ ձայներ եք լսում,
լավ կլինի, եթե դուք ձեռքերով փակեք ձեր ականջները կամ ուղղակի հեռանաք այդտեղից:
Այդպես պաշտպանեք ձեր ականջները:
Եկեք մի փոքր հեռու գնանք վատ ձայներից և ուշադրություն դարձնենք մի քանի ընկերների, որոնց ես ձեզ կոչ եմ անում ձեռք բերել:
ՔՋԹ`
քամի, ջուր, թռչուններ,
պատահական բնական ձայներ`
ստեղծված տարբեր եզակի պատահական իրավիճակներից,
որոնք բոլորն էլ շատ առողջարար են,
բոլոր ձայները, որ մեզ ուղղեկցել են տարիներ շարունակ:
Փնտրեք այդ ձայները: Դրանք ձեզ համար օգտակար են, և դա այդպես է:
Լռությունը գեղեցիկ է:
Էլիզաբեթցիները լեզուն նկարագրել են
որպես «զարդարված լռություն»:
Ես ձեզ խորհուրդ եմ տալիս հեռանալ լռությունից այն միտումով,
որ ստեղծեք արվեստի գործերի նման ձայնային պատկերներ:
Ստեղծեք ձեր առաջին պլանը, ետին պլանը, ամեն ինչ իր չափի մեջ:
Ձայնը ստեղծելուց միայն հաճույք ես ստանում:
Եթե դուք ինքներդ չեք կարող, դիմեք մասնագետին, ով կանի դա ձեզ համար:
Ձայնի ձևումը ապագան է,
և իմ կարծիքով այս կերպ մենք փոխելու ենք այն, թե ինչպես է աշխարհը լսում
Ես ուղղակի ուզում եմ հակիրճ ներկայացնել 8 մեթոդ,
8 տարբերակ, որոնց օգնությամբ ձայնը կարող է բարելավել առողջությունը:
Առաջինը` ուլտրաձայն. մենք դրան քաջ ծանոթ ենք ֆիզիկական թերապիայից,
այսօր այն նաև օգտագործվում է քաղցկեղը բուժելու համար:
Լիթոթրիփսյա ` տարեկան փրկում է հազարավոր մարդկանց վիրադանակից`
մանրացնելով քարերը ձայնային բարձր ինտենսիվությամբ:
Ձայնի միջոցով բուժելը հիանալի մեթոդ է:
Այն հայտնի է հազարավոր տարիներ:
Ես համառորեն ձեզ խորհուրդ եմ տալիս փորձել դա:
Այնտեղ հիանալի հաջողությունների են հասնում, արդեն բուժում են աուտիզմը,
տկարամտությունը և այլ հիվանդություններ:
Եվ երաժշտություն, իհարկե: Ուղղակի երաժշտություն լսելը լավ է ձեզ համար,
եթե դա երաժշտություն է, որը լավ մտադրությամբ է ստեղծված,
և ընդհանրապես, ստեղծված է սիրով:
Աստվածային երաժշտությունը լավ է` Մոցարտ, լավ է:
Կան երաժշտության բազմաթիվ տեսակներ,
որոնք առողջարար են:
Եվ չորս մեթոդներ, որոնց համար դուք պետք է քայլեր ձեռնարկեք
և դրանց մասնակիցը դառնաք:
Նախ և առաջ, ուշադիր լսեք:
Հուսով եմ այս հանդիպումից հետո դուք դա կանեք:
Այն ձեր կյանքում լիովին նոր էջ է բացում, և հիանալի է անցնել այդ էտապը:
Երկրորդ, զգացեք ձեր և ձայնի միջև կապը,
ստեղծեք ձայնը:
Մեր ձայնը գործիք է, որով մենք նվագում ենք,
և, այդուհանդերձ, մեզանից քանիսի՞ն են սովորեցրել օգտագործել մեր ձայնը: Վարժվե'ք:
Սովորե'ք երգել: Սովորե'ք որևէ գործիք նվագել:
Երաժիշտների ուղեղը մեծ է, դա ճիշտ է:
Դուք նաև խմբերում կարող եք դա անել:
Դա շիզոֆոնիայի համար հիանալի հակաթույն է.
երաժշտություն և ձայն ստեղծել մարդկանց խմբում,
որ երաժշտական ոճից որ դուք առավել բավականություն եք ստանում:
Եվ եկեք մեզ շրջապատող ձայների մեջ վերակացուի դերում լինենք:
Պաշտպանե՞լ ականջները, այո, իհարկե:
Գեղեցիկ երաժշտական պատկերներ ստեղծեք ձեր շուրջը,
տանը, աշխատավայրում:
Եվ եկեք թույլ չտանք մարդկանց
վրա տան իրենց աղմուկով,
որ քիչ առաջ լսեցինք:
Այսպիսով ես գնում եմ` թողնելով 7 տարբերակ, որոնցով դուք հենց հիմա
կարող եք բարելավել ձեր առողջությունը ձայնի միջոցով:
Իմ գաղափարը գեղեցիկ ձայներով կյանքի մասին է,
և եթե մենք իրականացնենք այս ամենը,
ապա մենք կանենք դեպի այս ուղին տանող առաջին մեծ քայլերը:
Այսքանով ես ձեզ խորհուրդ եմ տալիս անցնել այդ ուղին:
Ես գնում եմ` առաջարկելով ձեզ ունկնդրել մի գեղեցիկ թռչնի ձայն, շատ օգտակար է ձեզ համար:
Մաղթում եմ ձեզ առո'ղջ լսողություն:
(Ծափահարություններ)